CELEX: 32017R1477
Language: da
Date: 2017-08-11 00:00:00
Title: Kommissionens gennemførelsesforordning (EU) 2017/1477 af 11. august 2017 om ændring af forordning (EF) nr. 1051/2009 om tarifering af visse varer i den kombinerede nomenklatur

17.8.2017   
            
            
               DA
            
            
               Den Europæiske Unions Tidende
            
            
               L 211/6
            
         KOMMISSIONENS GENNEMFØRELSESFORORDNING (EU) 2017/1477
   af 11. august 2017
   om ændring af forordning (EF) nr. 1051/2009 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               I forordning (EF) nr. 1051/2009 (2) tariferede Kommissionen et nyt firehjulet køretøj, som beskrives i den kolonne 1, punkt 2, i bilaget til nævnte forordning, under KN-kode 8701 90 90.
            
         
               (2)
            
            
               I sag C-91/15, Kawasaki (3), fastslog Domstolen, at punkt 2 i bilaget til forordning (EF) nr. 1051/2009 er ugyldigt, for så vidt som det pågældende køretøj tariferes under underposition 8701 90 90 i den kombinerede nomenklatur, som findes i bilag I til Rådets forordning (EØF) nr. 2658/87 (4), som ændret ved Kommissionens forordning (EF) nr. 948/2009 (5), og ikke under underposition 8701 90 11 til 8701 90 39 i den kombinerede nomenklatur.
            
         
               (3)
            
            
               Af hensyn til retssikkerheden er det hensigtsmæssigt at fjerne bestemmelser, som ikke længere finder anvendelse, fra Unionens retsorden. Den bestemmelse, som er blevet erklæret ugyldig, bør derfor udgå for at undgå eventuelle uoverensstemmelser i tariferingen af visse køretøjer og for at sikre ensartet anvendelse af den kombinerede nomenklatur i Unionen.
            
         
               (4)
            
            
               Forordning (EF) nr. 1051/2009 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Punkt 2 i tabellen i bilaget til forordning (EF) nr. 1051/2009 udgår.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. august 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Kommissionens forordning (EF) nr. 1051/2009 af 3. november 2009 om tarifering af visse varer i den kombinerede nomenklatur (EUT L 290 af 6.11.2009, s. 56).
   
      (3)  Domstolens dom af 22. september 2016, Kawasaki Motors Europe, C-91/15, ECLI:EU:C:2016:716.
   
      (4)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      (5)  Kommissionens forordning (EF) nr. 948/2009 af 30. september 2009 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 287 af 31.10.2009, s. 1).